Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 453

4. Mérő- és irányító rendszerek — Mérőrendszerek digitális felületei: IEEE 488, RS 232, RS 422, RS 485. — Számítógépes mérés és méréstervezés. — PLC alkalmazása. 1998/1. szám C) Oktatás informatikus Legyen képes a számítógépes rendszer — mint hardver — üzemeltetési feladatai ellátásában közreműködni, ezen belül a feladatai speciálisan — a számítógép, illetve kapcsolódó perifériák bekapcsolási folyamatainak felügyelete, — az oktatási intézmény számítógépes rendszere üzemeltetésével kapcsolatos rendszeres napi feladatok ellátása, — az Internet szolgáltatásainak szakszerű igénybevétele, — egy általános célú diagnosztikai program kezelése, üzeneteinek értelmezése. Legyen képes közreműködni a számítógépes rendszer — mint szoftverkörnyezet — karbantartási és bővítési feladatainak ellátásában, ezen belül a feladatai speciálisan — a szoftveres munkakörnyezet kialakítása és az Internethez kapcsolása (bejelentkezés, indítási beállítások), — az oktatási intézmény elektronikus kommunikációjának megszervezése és a kommunikációs rendszer működésének felügyelete, — a biztonságos szoftverüzemeltetéshez kapcsolódó feladatok (archiválás, biztonsági másolatok készítése stb.) ellátása, — a szoftverbeszerzés főbb szempontjainak meghatározása, az alkalmazni kívánt szoftver hardverigényének előzetes meghatározása, szoftverek telepítése, új, a tanultakkal azonos funkciójú szoftverek megtanulása a dokumentáció alapján, — munkaállomás üzemeltetése. Legyen képes általános célú szoftverek alkalmazására, üzemeltetésére, új szoftverek üzemeltetésének elsajátítására — szövegszerkesztés (ismerjen egy korszerű szövegszerkesztő szoftvert). Legyen képes az oktatási intézmény dokumentációs tevékenységének kiszolgálására (levelezés, számítógépes ügyiratkezelés, kiadványok készítése) — táblázatkezelés (ismerjen egy korszerű táblázatkezelő szoftvert). Legyen képes általános oktatási és gazdasági feladatok kiszolgálására (kalkulációk, kimutatások, statisztikák, órarendek számítógépes kivitelezésére) — adatbázis-kezelés (ismerjen egy korszerű adatbáziskezelő szoftvert), — kisebb adatbázisok kialakítása, karbantartása, — lekérdezések, válogatások, — kimutatások készítése. Legyen képes egyedi szoftverek üzemeltetésére. Legyen képes az Interneten található adatbázisok elérésére és az oktatásban való felhasználására. Legyen képes HTML lap megtervezésére és elhelyezésére. Legyen képes arra, hogy egy oktatási és egyéb elektronikus anyagok készítését végző teamben képviselje saját szaktárgyának tartalmi és tantárgy-pedagógiai aspektusait. Az oktatási informatikus rendelkezzék megfelelő szakmai felkészültséggel ahhoz, hogy egyedi alkalmazói oktatási szoftverek kezelését a felhasználói kézikönyv alapján megtanulja, és az üzemeltetési feladatokat ellássa. Az oktatási informatikus speciális tantárgyi követelményei

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes